section_heading: Prva sezona
paragraph_text: Škvadra namjerava posjetiti dvorac Franken, donesen kamen po kamen iz Transilvanije. U blizini dvorca zastaju kraj ciganskih kola i posjećuju proročicu, koja ih upozorava na opasnost i savjetuje im da ne idu u dvorac, iz kojega je i čuvar pobjegao. Prijatelji odlučuju ne obazirati se na njezine riječi. Međutim, na ulazu u dvorac pojavljuje se vampir Drakula, koji im naređuje da odlaze odatle. Na nesreću, Daphne ne uspijeva pobjeći s pokretnoga mosta i ostaje zarobljena, a i lovi ju Frankensteinovo čudovište. Kako bi ju spasili, ostali ulaze u dvorac, gdje sreću jato duhova (Drakulu, čudovište i vukodlaka).